section_heading: Životopis
paragraph_text: Mladen Ivanić rođen je u obitelji Ljubomira i Zore u Sanskom Mostu. U rodnom gradu završio je Osnovnu školu Narodnog fronta i gimnaziju u kojoj je maturirao 1977. Potom se upisao na Ekonomski fakultet u Banjoj Luci, gdje je diplomirao 1981. Te godine zaposlio se na Radiju Banja Luka. Tri godine poslije magistrirao je na Ekonomskom fakultetu u Beogradu, a 1985. počeo je raditi kao asistent na predmetu politička ekonomija na Ekonomskom fakultetu u Banjoj Luci. Doktorirao je 1988. na Ekonomskom fakultetu u Beogradu. Iste godine pohađao je i postdoktorski studij na Ekonomskom fakultetu Sveučilišta u Manheimu u Zapadnoj Njemačkoj. Nakon toga radio je kao docent na Ekonomskom fakultetu u Banjoj Luci.Mladen Ivanić (na bošnjačkom). Centar za istraživačko novinarstvo. Pristupljeno 25. siječnja 2015.